**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

**Jegyzőkönyv**

**Készült:** Mónosbél Községi Önkormányzat Képviselő-testületének 2019. augusztus 21. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Község Önkormányzat 2019. évi költségvetésének I. félévi módosítása
2. Téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról
3. Szervezeti és Működési Szabályzatról szóló 16/2015. (IX.10.) önkormányzati rendelet módosításáról
4. Központi háziorvosi ügyelet önkormányzati kiegészítéséről
5. Választási bizottsági tagok megválasztása
6. Bélapátfalva, 0225/3. hrsz-ú ingatlan értékesítése
7. Gördülő Fejlesztési Terv
8. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 63/2019.(VIII.21.) | Téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról | 2019.08.31. |
| 64/2019.(VIII.21.) | Központi háziorvosi ügyelet önkormányzati kiegészítéséről | 2019.08.31. |
| 65/2019.(VIII.21.) | Választási bizottsági tagok megválasztása | 2019.09.01. |
| 66/2019.(VIII.21.) | A Bélapátfalva, 0225/3 hrsz-ú ingatlan értékesítése | 2019.12.31. |
| 67/2019.(VIII.21.) | A Gördülő Fejlesztési Terv megtárgyalásáról | 2019.08.21. |
| 68/2019.(VIII.21.) | A tanévkezdési támogatásról | 2019.09.30. |
| 69/2019.(VIII.21.) | Magyar Falu Program keretében „Önkormányzati tulajdonú utak felújítása” című pályázat beadásáról | 2019.09.02. |
| 70/2019.(VIII.21.) | Magyar Falu Program keretében „Kistelepülések járda építésének, felújításának anyagtámogatása” című pályázat beadásáról | 2019.08.30. |
| 71/2019.(VIII.21.) | Bojnovszky Jánosné mónosbéli lakos rendkívüli gyermekvédelmi támogatás iránt kérelmének elbírálása | 2019.08.31. |
| 72/2019.(VIII.21.) | Szőke István rendkívüli települési támogatás iránti kérelmének elbírálása | 2019.08.31. |
| 73/2019.(VIII.21.) | Lángné Árvai Ágnes mónosbéli lakos rendkívüli gyermekvédelmi támogatás iránt kérelmének elbírálása | 2019.08.31. |

|  |  |
| --- | --- |
| ***Rendelet száma*** | ***Tárgya*** |
| 11/2019. (VIII.22.) | A 2019. évi költségvetésről szóló 4/2019.(II.20.) önkormányzati rendelet módosítása |
| 12/2019. (VIII.22.) | A Szervezeti és Működési Szabályzatról szóló 16/2015.(IX.10.) önkormányzati rendelet módosítása |

Mónosbél, 2019. augusztus 21.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. augusztus 21. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Hajnákné Koós Zsuzsanna önkormányzati képviselő

Kovács Zoltán önkormányzati képviselő

**Hivatalból jelen van:** Dudásné dr. Géczi Erika jegyző

Dorkóné Magyarovics Marianna jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

**NAPIREND**

1. Mónosbél Község Önkormányzat 2019. évi költségvetésének I. félévi módosítása
2. Téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról
3. Szervezeti és Működési Szabályzatról szóló 16/2015. (IX.10.) önkormányzati rendelet módosításáról
4. Központi háziorvosi ügyelet önkormányzati kiegészítéséről
5. Választási bizottsági tagok megválasztása
6. Bélapátfalva, 0225/3. hrsz-ú ingatlan értékesítése
7. Gördülő Fejlesztési Terv
8. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I.Napirend**

**Mónosbél Község Önkormányzat 2019. évi költségvetésének I. félévi módosítása**

Varga Sándorné polgármester:

Tájékoztatja a Képviselő-testületi tagokat, hogy az önkormányzat 2019. évi költségvetési rendeletét módosítani szükséges, a végrehajtás során bekövetkező változások miatt. A bevételi és kiadási előirányzatok 1 179 400 Ft-tal nőttek. A rendelet módosításáról az anyagot a részletes adatokkal minden képviselő-testületi tag megkapta. Kéri a képviselő-testület tagjait, hogy szavazzanak az önkormányzat 2019. évi költségvetésének I. félévi módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **11/2019.(VIII.22.)** önkormányzati rendeletét a 2019. évi költségvetésről szóló 4/2019. (II.20.) önkormányzati rendelet módosításáról. (1. sz. melléklet)

**II.Napirend**

**Téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról**

Varga Sándorné polgármester:

Mónosbél Községi Önkormányzat a téli rezsicsökkentés végrehajtását követően, a gáz- vagy távhő- szolgáltatási szerződéssel nem rendelkező háztartások vonatkozásában, a téli rezsicsökkentés korábbi intézkedéseiben nem részesültek körében, előzetes igénybejelentés alapján, 8 háztartásra vonatkozóan nyújtott be tűzifa támogatási kérelmet. Az önkormányzat 96 000 Ft vissza nem térítendő támogatásban részesült. A támogatásban részesülők részére legkésőbb 2019. december 15-ig kell biztosítani a tüzelőanyag átvételének lehetőségét, melynek megvalósításához a Vito Kft-vel kíván szerződés kötni az önkormányzat. Kéri a képviselő-testület tagjait, hogy szavazzanak a Vito Kft-vel történő vállalkozási szerződés megkötéséről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**63/2019. (VIII.21.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló 1602/2018. (XI.27.) Korm. határozatban foglaltak végrehajtása céljából Mónosbél Községi Önkormányzat a Mónosbélben tűzifát igénylő 8 háztartás téli rezsicsökkentési támogatáshoz való jutása érdekében szerződést köt a Vito Kft-vel (3346 Bélapátfalva, Május 1. út 81., cégjegyzékszám: 10-09-020883, adószám: 11161013-2-10, képviseli: Berecz István).

Mónosbél Községi Önkormányzatának Képviselő-testülete felhatalmazza Varga Sándorné polgármestert a vállalkozási szerződés aláírására.

Határidő: 2019. augusztus 31.

Felelős: Varga Sándorné

polgármester

**III.Napirend**

**Szervezeti és Működési Szabályzatról szóló 16/2015. (IX.10.) önkormányzati rendelet módosításáról**

Varga Sándorné polgármester:

Elmondja, hogy a Heves Megyei Kormányhivatal törvényességi felhívással élt az önkormányzat Szervezeti és Működési Szabályzatával kapcsolatosan, ezért módosítani szükséges annak 29. §-át. Ezen kívül a jelenleg meghatározott kormányzati funkciók mellett újabb kormányzati funkciók felvétele is szükséges az SZMSZ mellékletébe. Az erről szóló rendelet-tervezetet minden Képviselő-testületi tag megkapta. Kéri a képviselő-testület tagjait, hogy szavazzanak a Szervezeti és Működési Szabályzatról szóló önkormányzati rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta a Mónosbél Községi Önkormányzat Képviselő-testületének **12/2019.(VIII.22.)** önkormányzati rendeletét a Szervezeti és Működési Szabályzatról szóló 16/2015. (IX.10.) önkormányzati rendelet módosításáról. (2.sz. melléklet)

**IV.NAPIREND**

**Központi háziorvosi ügyelet önkormányzati kiegészítéséről**

Varga Sándorné polgármester:

Tájékoztatja a Képviselő-testület tagjait, hogy az Agria Ügyelet Kft. korábban egyeztetést kezdeményezett a Központi háziorvosi ügyelet önkormányzati kiegészítésének emeléséről az érintett települések polgármestereivel. A Kft. ügyvezetőjével folytatott tárgyalások eredményeként a hozzájárulás 40 Ft/fő/hó-ra emelkedik 2019. szeptember 1-jétől 2019. december 31-ig. 2019. december hóban újabb egyeztetésre kerül sor az ezt követő időszakra vonatkozó támogatás mértékéről.

Antal József alpolgármester:

Véleménye szerint már így is sok a hozzájárulás mértéke.

Varga Sándorné polgármester:

Kértek kimutatást a szolgáltatást igénybevevők számáról.

Dudásné dr. Géczi Erika jegyző:

Ismertet néhány adatot a kimutatásból. Elmondja, hogy a szolgáltatást jobbára az egri rendelőben veszik igénybe. Az otthoni, háznál történő ügyeleti ellátás elenyésző.

Varga Sándorné polgármester:

Általában elmennek a rendelőbe, ha probléma van. Kéri a képviselő-testület tagjait az előterjesztés szerinti határozati javaslat megtárgyalására és elfogadására.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**64/2019. (VIII.21.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy Mónosbél Községi Önkormányzat és az Agria Ügyelet Egészségügyi Szolgáltató Kft. között megkötött feladat-ellátási szerződés 2019. szeptember 1. napjától 2019. december 31. napjáig terjedő határozott időtartamra az alábbiak szerint módosuljon:

* + - 1. A szerződés III/4 pontjában Mónosbél település lakosságszáma 366 fő.
      2. A szerződés VII/5 pontjában és a VII/6 a) és b) pontjaiban szereplő „6 825 Ft/hónap összeg” helyébe „14 640 Ft/hónap összeg” lép.

A Képviselő-testület felhatalmazza Varga Sándorné polgármestert a szerződés aláírására

Határidő: 2019. augusztus 31.

Felelős: Varga Sándorné

polgármester

**V.NAPIREND**

**Választási bizottsági tagok megválasztása**

Varga Sándorné polgármester:

Tájékoztatja a Képviselő-testület tagjait, hogy a Köztársasági Elnök a helyi önkormányzati képviselők és polgármesterek 2019. évi általános választása időpontját 2019. október 13-ára tűzte ki. Az egy szavazókörrel rendelkező településen a helyi választási bizottság öt tagját és két póttagját a Képviselő-testület választja meg. Az indítványban szereplő jelöltek között vannak olyanok, akik már korábban is voltak a választási bizottság tagjai, de új nevek is szerepelnek a javaslatban. Kéri a képviselő-testület tagjait, hogy az szavazzanak a helyi választási bizottsági illetve póttagokról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**65/2019. (VIII.21.) sz. Képviselő-testületi határozat**

Mónosbél Községi Önkormányzat Képviselő-testülete a választási eljárásról szóló 2013. évi XXXVI. törvény 23. §-ában biztosított jogkörében eljárva a helyi választási bizottság tagjaivá és póttagjaivá az alábbi mónosbéli lakosokat választja meg:

Tagok:

1. Dorkóné Elek Adrienn 3345 Mónosbél, II. Rákóczi F. út 4.

2. Baranyi Sándorné 3345 Mónosbél, Béke u. 5.

3. Berecz Lászlóné 3345 Mónosbél, Petőfi S. u. 7.

1. Berta Piroska 3345 Mónosbél, Kossuth L. út 11.
2. Kovács Sándorné 3345 Mónosbél, Rózsa u. 21.

Póttagok:

1. Kormos Lajosné 3345 Mónosbél, Rózsa u. 2.
2. Molnár Józsefné 3345 Mónosbél, II. Rákóczi F. út 8.

Határidő: 2019. szeptember 1.

Felelős: Dudásné dr. Géczi Erika

jegyző

**VI.NAPIREND**

**Bélapátfalva, 0225/3 hrsz-ú ingatlan értékesítése**

Varga Sándorné polgármester:

Elmondja, hogy a Pannon Antenna Investments Kft. vételi ajánlatot tett az önkormányzat tulajdonában lévő Bélapátfalva 0225/3. hrsz. alatti ingatlanra, a Telenor Magyarország Zrt. telekommunikációs eszközei által elfoglalt területre, illetve a terület megközelítéséhez szükséges minimális útrészre, 1 500 000 Ft vételárért. A területet telekommunikációs célra kívánják felhasználni, az ingatlan megosztás és a földhivatali költségeket a cég vállalja. Van-e kérdés, észrevétel?

Antal József alpolgármester:

Nem 1 200 000 Ft-ot ajánlottak?

Varga Sándorné polgármester:

Igen, először ezt a vételárat ajánlották. Az ingatlan bérleti díja 300 000 Ft/év volt, ezért a Pannon Antenna Kft-vel történt előzetes egyeztetés során 5 évi bérleti díjnak megfelelő vételárban egyeztek meg. Kéri a képviselő-testület tagjait, szavazzanak a Bélapátfalva, 0225/3. hrsz. ingatlan vételi ajánlattal kapcsolatos határozati javaslat elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**66/2019. (VIII.21.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta, és úgy döntött, hogy az Önkormányzat tulajdonában álló, Bélapátfalva, 0225/3. hrsz. alatti kivett szemétlerakó telep megnevezésű ingatlannak a Telenor Magyarország Zrt. telekommunikációs eszközei által elfoglalt területét, illetve a terület megközelítéséhez szükséges minimális út részét megosztás után 1,500.000 Ft vételárért szándékában áll értékesíteni a Pannon Antenna Investments Kft. (1068 Budapest, Benczúr utca 47. I. em. 313.) számára az alábbiak szerint.

A Képviselő-testület a kérelmezett ingatlanrészt a megosztást követően forgalomképessé nyilvánítja, mivel törvény vagy önkormányzati rendelet által meghatározott közérdekű funkciót már nem tölt be.

A Képviselő-testület felhatalmazza Varga Sándorné polgármestert, hogy az ingatlan megosztásához szükséges földhivatali eljárásban teljes körűen eljárjon.

Határidő: 2019. december 31.

Felelős: Varga Sándorné

polgármester

**VII.NAPIREND**

**Gördülő Fejlesztési Terv**

Varga Sándorné polgármester:

Elmondja, hogy a víziközmű szolgáltatásról szóló törvény értelmében víziközmű-rendszerenként 15 éves időtávra gördülő fejlesztési tervet kell készíteni. Az ÉRV Zrt. a felújítási és pótlási tervrészt elkészítette és megküldte véleményezésre az önkormányzatnak (3. sz. melléklet). A dokumentációt ezzel kapcsolatban minden képviselő-testületi tag megkapta, ezért nem kívánja részletezni annak tartalmát. Van-e valakinek kérdése ezzel kapcsolatosan? Kéri a képviselő-testület tagjait, hogy szavazzanak a Gördülő Fejlesztési Tervről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**67/2019. (VIII.21.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és jóváhagyja az ÉRV Zrt. által készített, Gördülő Fejlesztési Terv felújítási és pótlási tervrészt az 1. sz. melléklet szerint.

A Képviselő-testület felhatalmazza Varga Sándorné polgármestert a 2. mellékletben foglalt nyilatkozat megtételére.

Határidő: 2019. augusztus 21.

Felelős: Varga Sándorné

polgármester

**VIII.NAPIREND**

**Egyéb ügyek, indítványok**

Varga Sándorné polgármester

Az előző évekhez hasonlóan, 2019. évben is szeretné az önkormányzat a nappali tagozatos általános-, középiskolás, és felsőoktatási intézményben tanuló gyermekeket támogatni. 2018. évben az óvodáskorú gyermekek nem részesültek támogatásban, az idén őket is szeretné támogatni az önkormányzat. Javasolja, hogy valamennyi iskolatípusban tanuló gyermek 10 ezer Ft, az óvodáskorú gyermekek pedig 5 ezer Ft összegű egyszeri támogatásban részesüljenek. Azok a tanulók, akik nem a Bélapátfalvai Általános Iskola tanulói, iskolalátogatási igazolással vehetik igénybe a támogatást. Kéri a képviselő-testület tagjait, hogy szavazzanak a tanévkezdési támogatás elfogadásáról a javaslat szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**68/2019. (VIII.21) sz. Képviselő-testületi határozat**

Mónosbél Községi Önkormányzat Képviselő-testülete tanévkezdési támogatást állapít meg a község területén lakóhellyel rendelkező, a nemzeti köznevelésről szóló törvény köznevelési rendszer intézményei közül az általános iskola, gimnázium, szakgimnázium, szakközépiskola, szakiskola nappali tagozatán tanuló gyermekek és a nemzeti felsőoktatásról szóló törvény intézményei nappali tagozatos hallgatói részére 10 ezer Ft összegben.

A község területén lakóhellyel rendelkező óvodáskorú gyermekek 5 ezer Ft értékben részesülnek egyszeri támogatásban.

Határidő: 2019. szeptember 30.

Felelős: Varga Sándorné

polgármester

Varga Sándorné polgármester:

Tájékoztatja a Képviselő-testület tagjait, hogy a Magyar Falu Program keretében Mónosbél Községi Önkormányzat két pályázatot nyújthat be. Az egyik az „Önkormányzati tulajdonú utak felújítására” elnevezésű pályázat, melynek keretében az önkormányzatnak lehetősége lenne a Kossuth út és Béke utcai szakasz felújítására a II. Rákóczi Ferenc úttól a Dózsa György utcai csatlakozás túlsó részéig, 743 m hosszon. A pályázati kiírás saját forrás biztosítását nem írja elő, a maximálisan igényelhető támogatási összeg 30 millió Ft, a támogatás vissza nem térítendő. A pályázat benyújtásának határideje: 2019.09.02.

A másik, a „Kistelepülések járda építésének, felújításának anyagtámogatására” elnevezésű pályázat keretében pedig a belterületen lévő, rossz minőségű járdák felújítására lenne lehetősége az önkormányzatnak. Ennél a pályázatnál a maximálisan igényelhető összeg 5 millió Ft, mely szintén vissza nem térítendő támogatás. A pályázati kiírás szerint a támogatás összegét anyagtámogatásra lehet felhasználni, a munkálatok költsége az önkormányzatot terheli. Ennek keretében a támogatás összegét elsősorban a Dózsa György úti járdaszakasz felújítására fordítaná az önkormányzat, de lehetőség szerint a Rákóczi utca járdaszakaszának egy része is felújításra kerülne. A pályázat benyújtásának határideje: 2019. 08. 30.

Kéri a Képviselő-testület tagjait, hogy szavazzanak a Magyar Falu Program keretében kiírt „Önkormányzati tulajdonú utak felújítására” pályázatról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**69/2019. (VIII.21) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy Mónosbél Községi Önkormányzata támogatási kérelmet nyújtson be a Magyar Falu Program keretében meghirdetett „Önkormányzati tulajdonú utak felújítása” című MFP-ÖTU/2019 kódszámú pályázatára.

A Képviselő-testület felhatalmazza Varga Sándorné polgármestert, a támogatási kérelemhez szükséges egyeztetések megkezdésére, valamint a dokumentumok elkészíttetésére és benyújtására.

Határidő: 2019. szeptember 2.

Felelős: Varga Sándorné

polgármester

Kéri a Képviselő-testület tagjait, hogy szavazzanak a Magyar Falu Program keretében kiírt „Kistelepülések járda építésének, felújításának anyagtámogatására” pályázatról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**70/2019. (VIII.21) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy Mónosbél Községi Önkormányzata támogatási kérelmet nyújtson be a Magyar Falu Program keretében meghirdetett „Kistelepülések járda építésének, felújításának anyagtámogatására” című MFP-BJA/2019 kódszámú pályázatára.

A Képviselő-testület felhatalmazza Varga Sándorné polgármestert, a támogatási kérelemhez szükséges egyeztetések megkezdésére, valamint a dokumentumok elkészíttetésére és benyújtására.

Határidő: 2019. augusztus 30.

Felelős: Varga Sándorné

polgármester

Mónosbél Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

k.m.f.

Varga Sándorné Dudásné dr. Géczi Erika

polgármester jegyző

**Mónosbél Községi Önkormányzat Képviselő-testületének 2019. augusztus 21. napján megtartott üléséről készült jegyzőkönyv folytatása a zárt ülésről.**

Varga Sándorné polgármester:

Tájékoztatja a Képviselő-testület tagjait, hogy Bojnovszky Jánosné mónosbéli lakos rendkívüli gyermekvédelmi támogatás iránt kérelmet nyújtott be az önkormányzathoz. Ismerteti jövedelmi viszonyát, körülményeit. A települési támogatásokról szóló önkormányzati rendelet értelmében gyermekenként maximálisan 3 000 Ft támogatás adható.

Antal József alpolgármester:

5 000 forintos támogatást javasol.

Hajnákné Koós Zsuzsanna képviselő:

10 000 forintos támogatást javasol.

Surányi Józsefné képviselő:

6 gyermeke van, ezért gyermekenként 2 000 Ft, összesen 12 000 Ft támogatást javasol.

Kovács Zoltán képviselő:

Egyetért Surányi Józsefnével, ő is 12 000 Ft támogatást javasol.

Varga Sándorné polgármester:

Szintén 12 000 Ft támogatást javasol.

Kéri a Képviselő-testület tagjait, szavazzanak Bojnovszky Jánosné részére a 12 000 Ft összegű rendkívüli gyermekvédelmi támogatásról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 3 igen szavazattal, 1 tartózkodással és 1 nem szavazattal az alábbi határozatot fogadta el:

**71/2019. (VIII.21.) Képviselő-testületi határozat**

Mónosbél Községi Önkormányzat Képviselő-testülete az alábbi személy részére kérelme alapján rendkívüli gyermekvédelmi támogatást állapít meg:

Bojnovszky Jánosné (születési neve: Baranyi Izabella, szül.: Eger, 1982.05.08. an.: Váradi Mária TAJ szám: 087 205 927) 3345 Mónosbél Kossuth L. út 59. sz. alatti lakos kérelmére gyermekei részére

kk. Bojnovszky Viktória Izabella (Eger, 2003.04.11.)

kk. Bojnovszky Liliána (Eger, 2009.09.24.)

kk. Bojnovszky Anna Dominika (Eger, 2007.12.26.)

kk. Bojnovszky Veronika (Eger, 2005.01.05.)

kk. Bojnovszky Benett Brendon (Eger, 2014.07.09.)

kk. Bojnovszky Angelika Jázmin (Eger, 2012.09.23.)

**12 000 forint** összegben rendkívüli gyermekvédelmi támogatást állapít meg.

Bélapátfalvai Közös Önkormányzati Hivatal Pénzügyi és Vagyongazdálkodási Csoportja gondoskodik az összeg kiutalásáról nevezett részére.

A határozat a szociális igazgatásról és szociális ellátásokról szóló 1993. évi III. törvény (továbbiakban Szt.) 45. §-án, valamint Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet (továbbiakban: ÖR.) 9. §-a és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az Ö.R. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg állapítja meg.

Határidő: 2019. augusztus 31.

Felelős: Dudásné dr. Géczi Erika

jegyző

Varga Sándorné polgármester

Tájékoztatja a Képviselő-testület tagjait, hogy Szőke István mónosbéli lakos rendkívüli települési támogatás iránt kérelmet nyújtott be az önkormányzathoz. Ismerteti jövedelmi viszonyát, körülményeit. Tekintettel a kérelmező nehéz anyagi és életkörülményeire, a maximálisan adható, 28.500 Ft értékű támogatást javasolja.

Kéri a Képviselő-testület tagjait, szavazzanak a rendkívüli települési támogatás iránt benyújtott kérelemről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**72/2019. (VIII.21.) Képviselő-testületi határozat**

Mónosbél Községi Önkormányzat Képviselő-testülete Szőke István (születési neve: Szőke István, szül.: Eger, 1959.07.05., an.: Ligetfalvi Margit, TAJ szám: 022 644 370) 3345 Mónosbél Kossuth L. út 8. sz. alatti lakos kérelmére **28.500 Ft**, azaz **Huszonnyolcezer-ötszáz forint** összegben rendkívüli települési támogatást állapít meg.

Bélapátfalvai Közös Önkormányzati Hivatal Pénzügyi és Vagyongazdálkodási Csoportja gondoskodik az összeg pénztárból történő kifizetéséről nevezett részére.

A határozat a szociális igazgatásról és szociális ellátásokról szóló 1993. évi III. törvény (továbbiakban Szt.) 45. §-án, valamint Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet (továbbiakban: ÖR.) 10. §-a és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az ÖR. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg.

Határidő: 2019. augusztus 31.

Felelős: Dudásné dr. Géczi Erika

jegyző

Varga Sándorné polgármester

Tájékoztatja a Képviselő-testület tagjait, hogy Lángné Árvai Ágnes Mónosbél, Rózsa u. 18. szám alatti lakos rendkívüli gyermekvédelmi támogatás megállapítása iránt kérelmet nyújtott be az önkormányzathoz. Ismerteti a család jövedelmi viszonyát, az elkészített környezettanulmány tartalmát. Elmondja, hogy a családban az egy főre jutó havi jövedelem meghaladja az öregségi nyugdíj mindenkori legkisebb összegének 300 %-át, – 85.500 forint - azonban a települési támogatás megállapításáról szóló rendelet 9. §. (7) bekezdése alapján a rendkívüli élethelyzet súlyosságára tekintettel, különös méltánylást érdemlő esetben a meghatározott jövedelemhatártól el lehet tekinteni.

Mivel az apuka egészségügyi állapota folyamatosan romlik, a munkavégzés egyre nehézkesebb számára, mozgása egyre korlátozottabb, a nagyobb lány főiskolai tanulmányainak költsége is nagy terhet ró a családra. Javasolja, hogy ezen indokokra tekintettel a rendkívüli gyermekvédelmi támogatás 3.000 forint/gyermek összegben kerüljön megállapításra.

Kéri a Képviselő-testület tagjait, szavazzanak a rendkívüli gyermekvédelmi támogatás iránt benyújtott kérelemről az elmondottak szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**73/2019. (VIII.21.) Képviselő-testületi határozat**

Mónosbél Községi Önkormányzat Képviselő-testülete Lángné Árvai Ágnes (születési neve: Árvai Ágnes, szül.: Eger, 1968.11.17. an.: Szőke Magdolna Rozália TAJ szám: 077 417 550) 3345 Mónosbél Rózsa u. 18. sz. alatti lakos kérelmére

**nk. Láng Dorottya Réka (Eger, 1999.12.20.) 3.000,- Ft**

**kk. Láng Emese Csenge (Eger, 2003.01.19.) 3.000,- Ft**

összegben rendkívüli gyermekvédelmi támogatást állapít meg.

Bélapátfalvai Közös Önkormányzati Hivatal Pénzügyi és Vagyongazdálkodási Csoportja gondoskodik az összeg kiutalásáról nevezett részére.

A határozat a szociális igazgatásról és szociális ellátásokról szóló 1993. évi III. törvény (továbbiakban Szt.) 45. §-án, valamint Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet (továbbiakban: ÖR.) 9. §-a és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az Ö.R. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg állapítja meg.

Határidő: 2019. augusztus 31.

Felelős: Dudásné dr. Géczi Erika

jegyző

Varga Sándorné polgármester:

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző